Pensie pentru câinii şi caii jandarmeriei, poliţiei şi armatei. Senatorii au dat undă verde unui proiect de lege, iniţiat de liberalul Florin Cîţu.

Potrivit iniţiativei, fiecare animal ieşit din activitate va beneficia de 300 de lei pe lună, pensie pentru îngrijirea medicală.

Suma va putea fi decontată de către persoanele care au adoptat animalele direct de la instituţiile unde acestea au activat.

Legea merge acum la Camera Deputaţilor, care este for decizional.